Առաջին խաղերը նաև ցույց տվեցին, որ այսպես կոչված թույլ ընտրանիները առանց պայքարի չեն հեռանա։ Տեսեք, թե ինչքան անհամոզիչ էր Ֆրանսիան Ավստրալիայի հետ խաղում, Լեհաստանն ու Կոլումբիան նույնպես չտպավորեցին, Անգլիան միայն վերջին րոպեներին կարողացավ հաղթանակ կորզել: Թերևս միայն բելգիացիները վստահ հաղթանակ տարան այն էլ գոլազուրկ առաջին խաղակեսից հետո: Ինչ վերաբերում է տանտերերին, ամեն ինչ հրաշալի է ընթանում անգամ խաղադաշտում, սակայն դեռ վաղ է ասել, որ ազգը վառվում է Աշխարհի առաջնության տենդով։ Համենայն դեպս, դեռ այդպես չէ։